Jan Železný

Jan Železný  (sündinud 16. juunil 1966 Mladá Boleslavis) on endine Tšehhi kergejõustiklane (odaviskaja). Ta on kolmekordne olümpiavõitja (1992, 1996, 2000) ja kolmekordne maailmameister (1993, 1995, 2001) ning maailmarekordi omanik tulemusega 98.48 (25. mai 1996 Jenas). Üldiselt peetakse teda kõigi aegade parimaks odaviskajaks. 

Olümpiavõitjaks tuli Železný 1992. aastal Barcelonas, 1996. aastal Atlantas ja 2000. aastal Sydneys. Maailmameistriks tuli ta 1993. aasta Stuttgardis, 1995. aastal Göteborgis ja 2001. aastal Edmontonis. Lisaks võitis ta olümpiamängude hõbemedali 1988. aastal Seoulis, kaks pronksmedalit 1987. aasta MM-ilt Roomas ja 1999. aasta MM-ilt Sevillas. Euroopa meistrivõistlustelt on ta võitnud kaks pronksmedalit: 1994. aastal Helsingis ja 2006. aastal Göteborgis.

Tšehhoslovakkia lagunemise järel esindas Železný Tšehhi Vabariiki. Tema nimel on seni kehtiv maailmarekord 98.48, mille ta viskas 25. mail 1996 Jenas Saksamaal. Železný saja parema viske keskmine tulemus on 90,71 meetrit. 2006. aasta kergejõustiku Euroopa meistrivõistlustel viskas ta üle 40-aastaste maailmarekordiks 85.92, mis oli väärt pronksmedalit.

2000. aastal valiti ta IAAF-i aasta sportlaseks.

Tippsportlaskarjääri lõpetas ta 2006. aasta septembris Mladá Boleslavi staadionil, kust ta edukas sportlastee ka alguse oli saanud. 

Ta kuulus Praha Dukla klubisse ka pärast tippsporti ja treenis seal edasi treener Jaroslav Brabeci (kes suri 2018) rühmas.

Železný põhilised konkurendid tippspordis olid Steve Backley, Seppo Räty, Aki Parviainen, Boris Henry ja Sergei Makarov. Teda tunti kui väga tugeva närvikavaga sportlast, sageli tõusis ta väga tagasihoidlikust seisust võistluste käigus võitjaks. Tema trump võistlustel oli see, et ta ei kaotanud kunagi eneseusku.

Aastatel 1999–2001Zelezny resigns as IOC Member to concentrate on his athletic career Worldathletics.org, 06.12.2001. ja 2004–2012 oli Jan Železný Rahvusvahelise Olümpiakomitee sportlaskomisjoni liige.Jan Železný Olympedia.org. Vaadatud 29.06.2025.

 Saavutused 
27px Olümpiamängudel 
 1988  Seoul
  hõbemedal 84.12       
 1992  Barcelona
  olümpiavõitja 89.66
 1996  Atlanta
  olümpiavõitja 88.16 
 2000  Sydney
  olümpiavõitja 90.17 

 Maailmameistrivõistlustel 
 1987  Rooma 
   pronksmedal 82.20  
 1993  Stuttgart
  maailmameister 85.98 
 1995  Göteborg
  maailmameister 89.58   
 1999  Sevilla
  pronksmedal 87.67  
 2001  Edmonton
   maailmameister 92.80  

 Euroopa meistrivõistlustel 
 2002  München
  pronksmedal 82.44  
 2006  Göteborg
  pronksmedal 85.92  

 Muud võistlused 
 1992 – 1. koht 88.26 IAAF World Cup (25. september La Habana)
 1993 – 1. koht 88.28 IAAF/Mobil Grand Prix finaal (10. august London)   
 1995 – 1. koht 92.28 IAAF/Mobil Grand Prix finaal (9. september Monaco)
 1997 – 1. koht 89.58 IAAF Grand Prix finaal (13. september Fukuoka) 
 1999 – 2. koht 87.71 IAAF Grand Prix finaal (11. september München) 
 2001 – 1. koht 88.98 IAAF Grand Prix finaal (9. september Melbourne)   
 2003 – 2. koht 84.33 IAAF World Cup finaal (14. september Monaco)

 Isiklikku 
Jan Železný oli tippsportlasena 185 cm pikk ja kaalus 86 kg. 

Ta on abielus. Ta harrastab kalapüüki, mängib golfi ja peab lugu heast veinist. Kooliaastatel mängis jalgpalli, jäähokit ja käsipalli. Kümne aasta jooksul 1991–2001 võitis 135 võistlusest 106. Jan Železný on 34 korda visanud oda üle 90 meetri.

Viited

Välislingid


Kategooria:Tšehhi odaviskajad
Kategooria:Sündinud 1966